**Vážení občania !**

V jarnom období sa výrazne zvyšuje riziko vzniku požiarov v prírodnom prostredí. Požiarovosť ovplyvňujú najmä požiare, ktoré vznikajú následkom porušovania zákona o ochrane pred požiarmi. Ide najmä o vypaľovanie porastov ale aj spaľovanie odpadov a zakladanie ohňov v prírode. Niektorí občania sa pri týchto činnostiach správajú nezodpovedné a ľahkovážne a tým ohrozujú naše spoločné lesné bohatstvo. Vypaľovanie suchých porastov je každoročne sa opakujúci jav a  preto sa Okresné riaditeľstvo Hasičského a záchranného zboru v Novom Meste nad Váhom obracia na občanov s výzvou rešpektovania zákona o ochrane pred požiarmi.

Občania,

* **nevypaľujte suché trávnaté porasty !**
* **nezakladajte oheň v prírode na miestach, kde sú horľavé látky a odkiaľ sa môže oheň**

**rozšíriť!**

* **na kladenie ohňa v prírode využívajte len miesta na to určené – ohniská !**

**- pri odchode ohniská dôkladne uhaste !**

* **nefajčite resp. obmedzte fajčenie v lese !**

**Hasiči upozorňujú, že za vypaľovanie porastov je možné uložiť pokutu až do výšky 331 € !**

Chrániť lesy prislúcha nám všetkým a preto dodržiavajme predpisy o ochrane pred požiarmi a správajme sa v prírode zodpovedne a ohľaduplne.